《元老见过因育新诗》
宋代·吴则礼

西风动湖海，木落蓬户幽。
稍回长者车，聊以消吾忧。
脱巾哦新诗，爽气凌高秋。
萧然漂转余，文字慵雕锼。
老骥语尤壮，屹屹孰与俦。
一笑曾莫逆，未觉悲淹留。
岁晚余粳稻，呼儿具肴羞。
蔬畦绿可撷，浊酒供献酬。
平生山林姿，绝意宫锦裘。
黄鸡忽登俎，岂羡烹全牛。
念昔佐帷幄，饮酣佩吴钩。
沧波会入手，此事非人谋。
羲和驱白日，疾游无停辀。
散发倚前槛，江天云自愁。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。